Pogodbeni stranki

**MESTNA OBČINA NOVA GORICA** (v nadaljevanju: **koncedent**)

Trg Edvarda Kardelja 1, 5000 Nova Gorica

matična številka: 5881773000

ID za DDV: SI53055730

podračun EZR pri BS: SI56 0128 4849 9891 594,

SI56 0128 4777 7000 064,

SI56 0128 4010 0014 022,

ki jo zastopa župan Samo Turel

in

\_\_\_\_\_\_\_\_\_\_\_\_\_\_\_\_\_\_\_\_\_ ( v nadaljevanju **: koncesionar**)

matična številka:

ID za DDV:

transakcijski račun odprt pri:

ki ga zastopa:

sklepata naslednjo

**KONCESIJSKO POGODBO** **ZA IZVAJANJE JAVNE SLUŽBE VZDRŽEVANJA OBČINSKIH JAVNIH CEST NA OBMOČJU MESTNE OBČINE NOVA GORICA ZUNAJ MESTA NOVA GORICA IN NASELIJ SOLKAN, KROMBERK, ROŽNA DOLINA IN PRISTAVA**

I. SPLOŠNE DOLOČBE

1. člen

NAMEN POGODBE

S to pogodbo koncedent podeljuje, koncesionar pa sprejema, izključno pravico in dolžnost opravljati lokalno gospodarsko javno službo **»vzdrževanje občinskih javnih cest na območju Mestne občine Nova Gorica** **zunaj mesta Nova Gorica in naselij Solkan, Kromberk, Rožna Dolina in Pristava«**, ki je namenjena vsem uporabnikom na območju Mestne občine Nova Gorica v obsegu, na način in pod pogoji, določenimi z Zakonom o gospodarskih javnih službah in drugimi veljavnimi predpisi, Odlokom o koncesiji za opravljanje lokalne gospodarske javne službe vzdrževanje občinskih javnih cest na območju Mestne občine Nova Gorica, Javnim razpisom za podelitev koncesije za opravljanje lokalne gospodarske javne službe: vzdrževanje občinskih javnih cest na območju Mestne občine Nova Gorica zunaj mesta Nova Gorica in naselij Solkan, Kromberk, Rožna Dolina in Pristava, ki je bil objavljen v Uradnem listu Evropske unije dne …. pod št. ….., Uradnem listu Republike Slovenije – Portal javnih naročil, pod št. …………… dne ………….. in na spletni strani Mestne občine Nova Gorica dne ……., s ponudbo koncesionarja št. ……… z dne …………….. in s to pogodbo.

1. člen

OPREDELITEV POJMOV

V tej pogodbi imajo izrazi, naslednji pomen:

* »gospodarska javna služba oziroma javna služba«: je obvezna lokalna gospodarska javna služba vzdrževanja občinskih javnih cestna območju Mestne občine Nova Gorica zunaj mesta Nova Gorica in naselij, Solkan, Kromberk, Rožna Dolina in Pristava;
* »koncedent«: je Mestna občina Nova Gorica (v nadaljevanju: občina ali koncedent);
* »koncesija«: je koncesija za izvajanje gospodarske javne službe iz 1. člena te pogodbe;
* »koncesijska pogodba« je pogodba, s katero koncedent in koncesionar uredita medsebojna razmerja v zvezi s koncesijo;
* »koncesionar«: je pravna oseba, ki izvaja gospodarsko javno službo iz 1. člena te pogodbe na podlagi koncesije;
* »koncesijski akt« je Odlok o koncesiji za opravljanje lokalne gospodarske javne službe vzdrževanje občinskih javnih cest na območju Mestne občine Nova Gorica;
* »novi koncesionar« je oseba, na katero obstoječi izvajalec javnih služb iz 1. člena te pogodbe, v skladu s to pogodbo prenese koncesijo;
* »infrastruktura« so vsi objekti in naprave koncedenta, ki v skladu z zakonom in predpisi omogočajo izvajanje dejavnosti koncesionarja,
* »pristojni organ« je organ občinske uprave pristojen za gospodarske javne službe.

Pojmi, uporabljeni v tej pogodbi imajo isti pomen kot ga določa koncesijski akt, v kolikor ni iz te pogodbe izrecno razvidno drugače.

Opredelitve pojmov iz tega člena veljajo za celotno besedilo te pogodbe in tudi za morebitne naknadno sklenjene anekse k tej pogodbi.

Naslovi določb v tej pogodbi imajo informativen pomen in ne vplivajo na njeno razlago.

Ta pogodba, skupaj z vsemi prilogami, na katere se pogodba sklicuje, tvori celoto.

Kadar se besedilo sklicuje na pogodbo ima v mislih to pogodbo.

Če se besedilo te pogodbe nanaša na koncedenta in koncesionarja se uporablja izraz pogodbeni stranki.

1. člen

UVODNE UGOTOVITVE

Pogodbeni stranki uvodoma ugotavljata, da je koncedent:

* na podlagi Zakona o gospodarskih javnih službah (Uradni list RS, št. 32/93, 30/98 – ZZLPPO in 12/06 – ZJZP, 38/10-ZUKN in 57/11 – ORZGJS40) in Odloka o koncesiji za opravljanje lokalne gospodarske javne službe vzdrževanje občinskih javnih cest na območju Mestne občine Nova Gorica (Uradni list RS, št. 8/10, 74/15) dolžan zagotoviti izvajanje obvezne lokalne gospodarske javne službe vzdrževanja občinskih javnih cest vsem uporabnikom na območju Mestne občine Nova Gorica;
* objavil Javni razpis za podelitev koncesije za opravljanje lokalne gospodarske javne službe: vzdrževanje občinskih javnih cest na območju Mestne občine Nova Gorica zunaj mesta Nova Gorica in naselij Solkan, Kromberk, Rožna Dolina in Pristava, ki je bil objavljen v Uradnem listu Evropske unije dne …. pod št. ….., Uradnem listu Republike Slovenije – Portal javnih naročil, pod št. …………… dne ………….. in na spletni strani Mestne občine Nova Gorica dne …….;
* z upravno odločbo o oddaji koncesije ………………………….., izbral koncesionarja za opravljanje lokalne javne službe in da izbrani koncesionar v času sklepanja te pogodbe izpolnjuje vse pogoje za koncesionarja v skladu s šestim poglavjem koncesijskega akta.

II.. PREDMET POGODBE

1. člen

NAČIN IZVAJANJA DEJAVNOSTI

Gospodarska javna služba se na območju občine izvaja s podelitvijo koncesije pravni osebi in pod pogoji, določenimi z zakonom in podzakonskimi akti ter v skladu s koncesijskim aktom in drugimi predpisi, ki urejajo način izvajanja javne službe.

1. člen

OPREDELITEV DEJAVNOSTI

Predmet koncesijske pogodbe je opravljanje obvezne lokalne gospodarske javne službe: **vzdrževanje občinskih javnih cest na območju Mestne občine Nova Gorica zunaj mesta Nova Gorica in naselij Solkan, Kromberk, Rožna Dolina in Pristava**.

1. člen

VSEBINA DEJAVNOSTI

Gospodarska javna služba obsega, kolikor ni s predpisi drugače določeno:

* vzdrževalna dela za ohranjanje kategoriziranih občinskih cest v dobrem stanju, za zagotavljanje prometne varnosti in prevoznosti kategoriziranih občinskih cest,
* nadzor nad stanjem kategoriziranih občinskih cest in njihovega varovalnega pasu ter
* vzpostavitev prevoznosti ob naravnih in drugih nesrečah.

Redno vzdrževanje obsega tudi vzdrževanje drugih prometnih površin, bankin, brežin in objektov odvodnjavanja. Poleg tega obsega javna služba tudi zimsko službo, vzdrževanje vertikalne in horizontalne signalizacije in opreme, redno vzdrževanje cestnih naprav in objektov ter zagotavljanje preglednosti.

Dela rednega vzdrževanja so:

* pregledniška služba,
* redno vzdrževanje prometnih površin kategoriziranih javnih cest,
* redno vzdrževanje bankin,
* redno vzdrževanje odvodnjavanja,
* redno vzdrževanje brežin,
* redno vzdrževanje prometne signalizacije in opreme,
* redno vzdrževanje cestnih naprav in ureditev,
* redno vzdrževanje vegetacije,
* zagotavljanje preglednosti,
* čiščenje cest,
* redno vzdrževanje cestnih objektov,
* intervencijski ukrepi,
* zimska služba.

Gospodarska javna služba se mora izvajati tudi ob naravnih nesrečah (neurje, poplava, plaz, potres, žled in podobno) in drugih izrednih oziroma nepredvidenih dogodkih (intervencijski ukrepi). V teh primerih je koncesionar dolžan nemudoma odpraviti vzroke, zaradi katerih je oviran ali ogrožen promet ali zaradi katerih lahko pride do hujših poškodb ceste in večje škode. V kolikor to ni mogoče, je dolžan označiti ovire in zavarovati promet s predpisano prometno signalizacijo, izvesti nujne ukrepe za zavarovanje ceste ter čim prej vzpostaviti prevoznost ceste.

Posamezne storitve iz te pogodbe se opravljajo v rokih, na način, pod pogoji, določenimi z veljavnimi predpisi in pravili stroke ter skladno s potrjenim letnim programom koncesionarja in navodili koncedenta.

Vsebina in dejavnosti, ki jih zajema gospodarska javna služba so podrobneje določene z zakonom, koncesijskim aktom in drugimi predpisi.

1. člen

DELI POGODBE

Sestavni del te pogodbe so pogoji, določeni z razpisno dokumentacijo koncedenta št. …… z dne ……………… in prijava koncesionarja z dne ……………., na podlagi katere je bil izbran.

1. člen

ZAKONITOST

Koncesionar mora opravljati gospodarsko javno službo v skladu z Odlokom o gospodarskih javnih službah (Uradni list RS, št. 68/07, 48/12, 28/13, 52/13, 202/20), Odlokom o koncesiji za opravljanje lokalne gospodarske javne službe vzdrževanje občinskih javnih cest na območju Mestne občine Nova Gorica (Uradni list RS, št. 8/10, 74/15, 56/17), zakonskimi in podzakonskimi predpisi, ki urejajo področje gospodarskih javnih služb ter javnih cest, to pogodbo in zahtevami koncedenta.

Pri izvajanju koncesije mora koncesionar ravnati v skladu s predpisi Republike Slovenije, in pravom Evropske unije.

Koncesionar mora pri izvajanju dejavnosti v največji možni meri zagotavljati varnost in zanesljivost delovanja dejavnosti ter varstvo okolja.

Razen če ni v tej pogodbi drugače določeno, obsega sklicevanje na določen predpis ali posamični akt tudi vse morebitne spremembe in dopolnitve tega predpisa oziroma akta, ali njegove vsebinske nadomestitve z drugim predpisom oziroma aktom, do katerih pride po podpisu te pogodbe in/oziroma v času trajanja koncesijskega razmerja.

1. člen

SPREMEMBE IN DOPOLNITVE KONCESIJSKEGA AKTA

Sprememba koncesijskega akta je vsaka sprememba besedila koncesijskega akta, ki se nanaša na spremembo ene ali več določb, ter morebitnih dopolnitev, pri kateri celoten akt še obdrži veljavo, in vključuje tudi razveljavitev ene ali več njegovih določb.

Po sklenitvi koncesijske pogodbe lahko koncedent spremeni koncesijski akt le, če je potrebno spremeniti način in pogoje izvajanja koncesije, če to zahtevajo veljavni predpisi ali je v javnem interesu odvzeti koncesijo.

Spremembe koncesijskega akta po sklenitvi te koncesijske pogodbe so lahko podlaga za spremembo koncesijske pogodbe v javnem interesu.

Koncesijska pogodba se lahko v interesu uporabnikov ali v javnem interesu enostransko (naknadno) spremeni s spremembo koncesijskega akta.

Pogodba se spremeni oziroma dopolni s sklenitvijo nove koncesijske pogodbe ali s sklenitvijo aneksa k obstoječi pogodbi.

Če stranki ne dosežeta dogovora o ustrezni spremembi pogodbe, se uporabljajo neposredno določbe koncesijskega akta.

1. člen

PRISTOJNI ORGAN ZA IZVAJANJE KONCESIJE

Organ občine, pristojen za izdajanje odločb in drugih aktov v zvezi s koncesijo je Občinska uprava Mestne občine Nova Gorica.

1. KONCESIONARJEV PRAVNI MONOPOL
2. člen

OBMOČJE KONCESIJE

Koncesionar je po pooblastilu koncedenta edini in izključni izvajalec gospodarske javne službe na območju Mestne občine Nova Gorica.

Spremembe območja občine, njene delitve, združitve in nastanki novih občin na ozemlju sedanje občine, do katerih pride po sklenitvi te pogodbe, ne vplivajo na območje izvajanja koncesije. V tem primeru se nastale spremembe uredijo z novo pogodbo ali z aneksom k tej pogodbi.

1. člen

IZKLJUČNOST PRAVICE OPRAVLJATI DEJAVNOSTI

Koncesionar ima na podlagi te pogodbe na celotnem območju za izvajanje gospodarske javne službe:

* izključno pravico opravljati koncesionirano javno službo na območju občine;
* pravico tekočega vzdrževanja objektov in opreme, ki služijo izvajanju koncesionirane javne službe.

Koncesionar, ki je na podlagi pooblastila koncedenta edini in izključni izvajalec gospodarske javne službe na celotnem območju za njeno izvajanje, mora gospodarsko javno službo opravljati v svojem imenu in za svoj račun.

Koncedent se zavezuje, da v času trajanja koncesijskega razmerja po tej pogodbi ne bo podelil koncesije za opravljanje gospodarske javne službe, ki je predmet te koncesije, drugi osebi ali na kakršenkoli drug način podelil pravico opravljati to dejavnost na območju koncesije. Določba prejšnjega stavka se ne uporablja za prenos koncesije v skladu z zakonom, koncesijskim aktom ali to pogodbo.

Kršitev določbe iz 2. in prejšnjega odstavka tega člena je bistvena kršitev pogodbe.

1. člen

IZKLJUČNOST DOLŽNOSTI ZAGOTAVLJANJA UPORABNIKOM KONTINUIRANO IN KVALITETNO OPRAVLJANJE DEJAVNOSTI, V SKLADU S PREDPISI IN V JAVNEM INTERESU

Koncesionar ima na podlagi koncesijske pogodbe in potrjenega letnega programa na celotnem območju za izvajanje gospodarske javne službe izključno dolžnost zagotavljati uporabnikom kontinuirano in kvalitetno opravljanje gospodarske javne službe v skladu s predpisi in v javnem interesu.

1. člen

POGOJI IZVAJANJA DEJAVNOSTI

Koncesionar mora izvajati koncesijo kot dober gospodarstvenik v skladu z določbami koncesijskega akta in koncesijske pogodbe ter veljavnimi predpisi in predpisi koncedenta.

Pogoji izvajanja in vsebina dejavnosti, ki je predmet te koncesijske pogodbe je določena v koncesijskem aktu.

1. člen

ODDAJA PRAVNIH POSLOV TRETJIM OSEBAM

Pri oddaji pravnih poslov tretjim osebah mora koncesionar ne glede na izpolnjevanje pogojev za javnega naročnika po zakonu, ki ureja javna naročila ravnati skladno z načelom nediskriminatornosti.

Koncesionar mora ne glede na izpolnjevanje pogojev za javnega naročnika po zakonu, ki ureja javna naročila, pri oddaji pravnih poslov, ki izpolnjujejo predpostavke javnih naročil (subvencionirana gradnja…), tretjim osebam, ravnati skladno z veljavnim zakonom in drugimi predpisi, ki urejajo oddajo javnih naročil.

1. ČAS TRAJANJA KONCESIJE
2. člen

ZAČETEK KONCESIJE

Koncesijsko razmerje za gospodarsko javno službo po tej pogodbi nastane s sklenitvijo koncesijske pogodbe.

Koncesionar mora pričeti izvajati koncesijo dne…………………...

1. člen

TEK IN TRAJANJE KONCESIJE

Koncesijsko razmerje traja pet (5) let od dneva sklenitve koncesijske pogodbe (rok koncesije).

Trajanje te koncesijske pogodbe se lahko podaljša iz razlogov določenih z zakonom, najdlje za obdobje dveh let.

Rok koncesije ne teče v času, ko zaradi višje sile ali zaradi razlogov na strani koncedenta, koncesionar ne more izvrševati bistvenega dela tega koncesijskega razmerja.

1. člen

PREDČASNO PRENEHANJE TRAJANJA KONCESIJE

Koncesijsko razmerje preneha pred potekom roka koncesije iz razlogov, določenih s predpisi ali to pogodbo (predčasno prenehanje koncesije).

Kolikor koncesija predčasno ne preneha, preneha s potekom roka njenega trajanja.

Koncesijska pogodba mora biti z novim koncesionarjem sklenjena pred iztekom roka, za katerega je bila podeljena prejšnja koncesija, začne pa učinkovati ob izteku roka.

1. FINANCIRANJE
2. člen

POGODBENA VREDNOST IN VIRI FINANCIRANJA

Sredstva za izvajanje gospodarske javne službe zagotavlja koncedent na proračunski postavki 07.231 Koncesija izven mesta in primestnih naselij.

Okvirna pogodbena vrednost za obdobje enega leta znaša………………………………….

Skupna okvirna pogodbena vrednost za obdobje petih let znaša………………………………..

Koncedent koncesionarju plačuje opravljeno delo na podlagi dejansko izvedenih del upoštevaje potrjen letni program koncesionarja.

Koncesionar za izvedena dela koncedentu izstavi račun s specifikacijo opravljenih del do 8. v mesecu za pretekli mesec. Koncedent račun potrdi ali zavrne ter o tem obvesti izvajalca v roku 8 dni od prejema.

Koncedent je dolžan račun plačati trideseti dan od uradnega prejema.

1. člen

CENE STORITEV IN VALORIZACIJA CEN

Koncesionar se zavezuje, da bo storitve zaračunaval koncedentu v skladu z veljavnim cenikom. Cenik izhaja iz ponudbenega predračuna/popisa koncesionarja.

Ponudbene cene na enoto navedene v ponudbi koncesionarja so v času veljavnosti koncesijske pogodbe fiksne za obdobje………………….leta od datuma sklenitve te pogodbe. Količine navedene v ponudbenem popisu storitev niso zavezujoče in se lahko spremenijo.

Ponudbene cene se lahko, v skladu z vsakokrat veljavnim pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja,  prvič valorizirajo po preteku obdobja iz drugega odstavka tega člena.

Kot podlaga za valorizacijo ponudbenih cen se uporabi indeks cen življenjskih potrebščin (inflacija), ki ga uradno objavlja Statistični urad Republike Slovenije.

Cene se lahko dvignejo, ko kumulativno povečanje indeksa cen življenjskih potrebščin preseže 5 % (pet odstotkov) vrednosti, pri čemer se povečanje indeksa cen življenjskih potrebščin prične upoštevati po zaključku obdobja iz drugega odstavka tega člena.

Povišanje cen znaša osemdeset odstotkov (80 %) povišanja indeksa cen življenjskih potrebščin. Nadaljnja povišanja cen se lahko izvedejo, ko kumulativno povečanje indeksa cen življenjskih potrebščin, ponovno preseže pet odstotkov (5 %) vrednosti od zadnjega povišanja cen.

Koncesionar mora pred uveljavljanjem spremembe cen, predložiti naročniku zahtevek za spremembo cen z dokazili o upravičenosti predlagane spremembe. Cenik storitev sprejme Mestni svet Mestne občine Nova Gorica.

Storitve, ki so predmet gospodarske javne službe opravlja koncesionar v svojem imenu in za svoj račun ter jih financira iz virov sredstev koncesije, določenih v tem členu.

1. člen

VODENJE RAČUNOVODSTVA

Koncesionar lahko v času trajanja koncesije opravlja gospodarsko javno službo, za katero je sklenil koncesijsko pogodbo, tudi izven obsega, določenega v tej pogodbi ali tudi druge dejavnosti, pri čemer mora zagotoviti ločeno evidentiranje različnih dejavnosti (ločeno za koncesijo posebej in posebej za druge dejavnosti) skladno z Zakonom o preglednosti finančnih odnosov in ločenem evidentiranju različnih dejavnosti (Uradni list RS, št. 33/11) ali drugim predpisom, ki ureja ta vprašanja oziroma bo omenjeni zakon nadomestil, in predpisi, izdanimi za izvrševanje takega zakona. Smiselno enako velja tudi v primeru, ko koncesionar opravlja posamezno gospodarsko javno službo na območju drugih lokalnih skupnosti.

Koncedentu mora biti omogočen vpogled v del finančnega poslovanja, ki se nanaša na gospodarsko javno službo, ki je predmet te pogodbe.

1. RAZMERJA GLEDE INFRASTRUKTURE IN DRUGIH NAPRAV TER OPREME
2. člen

NAMEN UPORABE INFRASTRUKTURE

Koncesionar sme in je dolžan uporabljati infrastrukturo izključno za izvajanje dejavnosti, ki je predmet te koncesije.

1. člen

DOLŽNOST VZDRŽEVANJA

Koncesionar mora s skrbnostjo dobrega gospodarstvenika v skladu z zakonom in drugimi predpisi zagotavljati trajno in nepretrgano vzdrževanje objektov in naprav infrastrukture tako, da je ves čas ohranjena njihova nezmanjšana funkcionalnost, obratovalna usposobljenost in varnost delovanja.

Vzdrževanje objektov gospodarske javne službe je podrobneje opredeljeno v letnih programih izvajanja gospodarskih javnih služb.

Koncesionar upravlja in vzdržuje objekte in naprave infrastrukture v svojem imenu in za svoj račun.

Vzdrževanja objektov in naprav infrastrukture obsega vse storitve in naloge, ki jih je potrebno opraviti, da je v celoti zagotovljeno izvajanje gospodarske javne službe, ne glede na njihovo lastništvo.

Koncesionar mora tudi nemudoma in v najkrajšem možnem času zagotoviti popravilo in odpravo vseh tistih poškodb in okvar, do katerih pride na infrastrukturi, ki sodijo med nujne in interventne sanacije oziroma mora nevarna mesta nemudoma zavarovati.

Ponavljana ali hujša opustitev dolžnosti vzdrževanja objektov in naprav infrastrukture je bistvena kršitev te pogodbe.

1. člen

NADZOR NAD VZDRŽEVANJEM

Koncedent ima pravico nadzirati izvrševanje koncesionarjeve dolžnosti vzdrževanja objektov in naprav koncesije v skladu z letnimi programi izvajanja gospodarske javne službe, tako da je ves čas ohranjena njihova nezmanjšana funkcionalnost, obratovalna usposobljenost in varnost delovanja, na način, določen v tej pogodbi.

Če koncesionar ne dosega standardov in meril kakovosti rednega vzdrževanja, ga koncedent na to opozori in mu naloži dodatna vzdrževalna dela.

Koncedent lahko koncesionarju pisno naloži tudi dodatna redna vzdrževalna dela, ki presegajo standarde in merila kakovosti, pri čemer mora za stroške za dodatno opravljena dela koncedent zagotoviti sredstva.

Zahtevo za vzdrževalna dela pošlje koncedent pisno koncesionarju in mu v njej določi primeren rok za njihov začetek in dokončanje.

Če koncesionar ne začne z vzdrževalnimi deli v določenem roku, ali če je očitno, da jih ne bo v roku dokončal, lahko koncedent vzdrževalna dela naroči drugemu izvajalcu na stroške na stroške koncesionarja.

1. OBVEZNOSTI KONCESIONARJA
2. člen

SPLOŠNE OBVEZNOSTI KONCESIONARJA

Koncesionar je pri opravljanju gospodarske javne službe, ki je predmet te koncesije, dolžan ravnati v skladu z zakonom in drugimi predpisi, ki se na to nanašajo.

Če zakon, koncesijski akt ali drugi predpisi drugače urejajo posamezna vprašanja glede dolžnosti koncesionarja v zvezi z opravljanjem gospodarske javne službe, ki je predmet te koncesije, kot je to določeno v tej pogodbi, mora koncesionar neposredno ravnati po tem predpisu in se za opustitev izvrševanja predpisov ne more sklicevati na to pogodbo. Ta določba pa ne velja za dolžnosti koncesionarja, ki jih navedeni predpisi ne določajo ali jih določajo v manjši meri, kot jih nalaga ta pogodba.

Če so s predpisom ali posamičnim aktom državnega organa v zvezi s koncesijo po tej pogodbi v času trajanja koncesijskega razmerja naložene nove naloge in dolžnosti ali zaradi zmanjšanja pravic koncesionarja zmanjšani njegovi prihodki ali mu naloženi dodatni stroški, ima pravico zahtevati od koncedenta denarno nadomestilo.

Nadomestilo ne sme presegati dejanskih nujno potrebnih stroškov oziroma dejanskega neizogibnega zmanjšanja prihodkov, ki koncesionarju nastanejo zaradi predpisa oziroma posamičnega akta iz prejšnjega odstavka. Koncesionar je dolžan storiti vse, kar je v njegovi moči, da so ti stroški oziroma zmanjšanje prihodkov čim manjši in nadomestilo ne sme obsegati stroškov oziroma zmanjšanja prihodkov, ki bi jih koncesionar lahko odvrnil ali ki jih lahko nosi v okviru normalnega gospodarskega poslovanja, vendar zaradi tega ne sme biti ogrožena kakovost izvajanja dejavnosti gospodarske javne službe.

Kršitev določb tega poglavja je bistvena kršitev koncesijske pogodbe.

1. člen

POSAMIČNE OBVEZNOSTI KONCESIONARJA

Dolžnosti koncesionarja so zlasti:

* v javnem interesu kvalitetno, pravočasno in v ustreznem obsegu opravljati javno službo, ki je predmet koncesije, v skladu z zakonom in drugimi predpisi, v skladu z odlokom ter koncesijsko pogodbo;
* upoštevati tehnične, zdravstvene in druge normative in standarde, povezane z izvajanjem javne službe, ki je predmet koncesije,
* Izvajati javno službo v skladu s potrjenim letnim programom in navodili koncedenta,
* Zagotavljati neprekinjeno dežurno službo 24 ur na dan,
* odpraviti napake na objektih in napravah, ki utegnejo povzročiti večjo škodo na okolju ali zdravju ljudi najkasneje v roku 12 ur od ugotovitve napake oziroma prejema obvestila uporabnikov (interventno izvajanje javne službe);
* uporabljati objekte, naprave in druga sredstva za izvajanje koncesionirane javne službe kot dober gospodar, jih tekoče vzdrževati in odpraviti morebitne napake, okvare in pomanjkljivosti, ki neposredno ne ogrožajo varstva okolja ali zdravja ljudi v roku 14 dni od ugotovitve oziroma prejema obvestila uporabnikov;
* pripravljati letne programe za izvajanje javne službe in kalkulacije prihodkov in odhodkov dejavnosti, oblikovati predloge cen (tarife) in najmanj enkrat letno koncedentu poročati o izvajanju javne službe in poslovanju;
* svetovati in pomagati koncendentu pri pripravi razvojnih in investicijskih načrtov ter projektov za pridobivanje finančnih sredstev v okviru javnih razpisov ter drugih virov;
* voditi vse predpisane evidence in katastre, obveščati pristojne organe o kršitvah, ažurno odgovarjati na pritožbe in/ali pobude uporabnikov, omogočati nemoten nadzor v zvezi z izvajanjem koncesije in javne službe in skrbeti za tekoče obveščanje javnosti o dogodkih v zvezi z izvajanjem javne službe.

Koncesionar mora, razen v primeru nujno potrebnih oziroma interventnih del, za potrebe lažjega izvajanja nadzora nad stroški ter nad izpolnjevanjem pogodbe koncedenta vsaj 48 ur pred izvedbo katerihkoli del po tej pogodbi o tem obvestiti po elektronski pošti. Obvestilo mora zajemati predvidene vrste in količine del ter predviden čas in lokacijo izvajanja del. Koncedent lahko najkasneje 24 ur pred predvidenim pričetkom izvajanja del koncesionarja s povratnim elektronskim sporočilom obvesti o tem, da se s predvidenimi deli ne strinja.

1. člen

SLEDENJE VOZIL

Koncesionar je dolžan na vsa svoja vozila in mehanizacijo, s katero bo opravljal storitve po tej pogodbi, namestiti GPS ali drugo ustrezno sledilno napravo in uporabljati sistem za sledenje vozilom oz. mehanizaciji, ki omogoča najmanj pregled lokacij vozil in mehanizacije, zgodovinski pregled vseh opravljenih voženj ter izpis poročil.

Koncesionar je dolžan koncedentu kadarkoli na njegovo zahtevo predložiti poročila o opravljenih vožnjah iz prejšnjega odstavka.

Kršitev tega člena predstavlja hujšo kršitev te pogodbe, zaradi katere lahko koncedent prične s postopkom enostranskega odstopa od pogodbe.

1. člen

DOLŽNOST TRAJNEGA IZVAJANJA JAVNE SLUŽBE

Dejavnost, ki je predmet te koncesije, mora koncesionar opravljati nepretrgano.

Dolžnosti izvajanja dejavnosti nastane z dnem začetka koncesijskega razmerja in traja ves čas trajanja tega razmerja.

Koncesionar lahko začasno prekine izvajanje dejavnosti le na način in iz razlogov, ki jih določajo zakon, koncesijski akt ali drugi predpis.

1. člen

SKRB ZA PRIDOBITEV USTREZNIH DOVOLJENJ IN DRUGIH AKTOV DRŽAVNIH ORGANOV

Koncesionar mora ves čas trajanja te pogodbe s skrbnostjo strokovnjaka skrbeti za to, da pridobi vsa potrebna dovoljenja, soglasja in druge akte državnih organov ter lokalnih skupnosti.

Ta dolžnost se nanaša tudi na potrebno podaljšanje ali obnovitev teh dovoljenj, soglasij in drugih aktov.

Kršitev te dolžnosti je bistvena kršitev koncesijske pogodbe.

1. člen

DOLŽNOST ODPRAVLJATI POŠKODBE IN OKVARE

Koncesionar mora nemudoma in v najkrajšem možnem času popraviti in odpraviti vse poškodbe in okvare, do katerih pride na infrastrukturi, ki je predmet te koncesije.

1. člen

PREPOVED PRENOSA PRAVIC

Koncesionar ne sme nobene od pravic in dolžnosti, ki izvirajo ali sestavljajo koncesijsko razmerje po tej pogodbi, prenesti na tretjo osebo brez izrecnega predhodnega pisnega dovoljenja koncedenta.

Za prenos po tej pogodbi se ne šteje pridobitev spolnitvenih pomočnikov koncesionarja, podizvajalcev ali kooperantov.

Koncedent koncesije ne more prenesti na drugo osebo, razen če, skladno s koncesijskim aktom in to pogodbo, preneha koncesijsko razmerje, ki je predmet te pogodbe.

Kršitev te prepovedi je bistvena kršitev koncesijske pogodbe.

1. člen

KONCESIONARJEVA OBVEZNOST OBVEŠČANJA

Koncesionar je o okvarah, napakah ali pomanjkljivostih, ugotovljenih na infrastrukturi, ki se nanaša na gospodarsko javno službo, dolžan takoj obvestiti koncedenta.

Koncesionar mora v skladu s to pogodbo poročati koncedentu in ga pisno obvestiti o vseh pomembnih okoliščinah izvajanja te pogodbe ter izvajanja gospodarske javne službe, ki je njen predmet.

1. člen

LETNI PROGRAMI IZVAJANJA GOSPODARSKE JAVNE SLUŽBE

Javna služba se izvaja na podlagi letnega programa izvajanja javne službe. Koncesionar je dolžan vsako leto pripraviti predlog letnega programa javne službe za prihodnje leto in ga skupaj z devetmesečnim poročilom o poslovanju in izvajanju gospodarske javne službe, najkasneje do 15.11. vsakega tekočega leta predložiti pristojnemu organu. Letni program sprejme mestni svet.

Letni program določa pogostnost in prioritete vzdrževanja občinskih javnih cest ter vključuje tudi program zimske službe. Odstopanje od letnega programa je možno le s soglasjem koncedenta in le v primeru, ko je nujno potrebno, da se posamezna storitev javne službe izvede v večjem obsegu, kot je predvideno z letnim programom.

1. člen

PARTNERJI/PODIZVAJALCI

Koncesionar odgovarja koncedentu za sodelavce in podizvajalce, kot če bi dela opravil sam.

Koncesionar bo predmet pogodbe izvajal brez podizvajalcev.

(Ali)

Poleg koncesionarja sodeluje(jo) pri izvedbi del tudi naslednji podizvajalec(i), ki je/so zahteval/i neposredno plačilo

1. firma, sedež, matična in davčna številka ter TRR podizvajalca. Podizvajalec bo izvedel naslednja gradbena dela/storitve oziroma dobavil blago \_\_\_\_\_\_\_\_\_\_\_\_\_\_ v vrednosti \_\_\_\_\_\_\_brez DDV. Navedeni podizvajalec je podal soglasje, da koncedent

namesto koncesionarja poravna podizvajalčevo terjatev do koncesionarja. Koncesionar pooblašča koncedenta, da na podlagi s strani koncesionarja potrjene situacije/računa neposredno plačuje navedenemu podizvajal-cu/.

1. firma, sedež, matična in davčna številka ter TRR podizvajalca. Podizvajalec bo izvedel naslednja gradbena dela, storitve oziroma dobavil blago \_\_\_\_\_\_\_\_\_\_\_\_\_\_ v vrednosti \_\_\_\_\_\_\_brez DDV. Navedeni podizvajalec je podal soglasje, da koncedent namesto koncesionarja poravna podizvajalčevo terjatev do koncesionarja. Koncesionar pooblašča koncedenta, da na podlagi s strani koncesionarja potrjene situacije/računa neposredno plačuje navedenemu podizvajal-cu

3. firma, sedež, matična in davčna številka ter TRR podizvajalca. Podizvajalec bo izvedel naslednja gradbena dela, storitve oziroma dobavil blago \_\_\_\_\_\_\_\_\_\_\_\_\_\_ v vrednosti \_\_\_\_\_\_\_brez DDV. Navedeni podizvajalec je podal soglasje, da koncedent namesto koncesionarja poravna podizvajalčevo terjatev do koncesionarja. Koncesionar pooblašča koncedenta, da na podlagi s strani koncesionarja potrjene situacije/računa neposredno plačuje navedenemu podizvajal-cu

V primeru neposrednih plačil podizvajalcem mora koncesionar svoji situaciji priložiti račun ali situacijo podizvajalca, ki ju je predhodno potrdil.

Poleg koncesionarja sodeluje(jo) pri izvedbi del tudi naslednji podizvajalec(i), ki ni/so zahteval/i neposrednega plačila:

1. firma, sedež, matična in davčna številka ter TRR podizvajalca). Podizvajalec bo izvedel naslednja gradbena dela/storitve oziroma dobavil blago \_\_\_\_\_\_\_\_\_\_\_\_\_\_ v vrednosti \_\_\_\_\_\_\_brez DDV.
2. firma, sedež, matična in davčna številka ter TRR podizvajalca). Podizvajalec bo izvedel naslednja gradbena dela, storitve oziroma dobavil blago \_\_\_\_\_\_\_\_\_\_\_\_\_\_ v vrednosti \_\_\_\_\_\_\_brez DDV.
3. 3. firma, sedež, matična in davčna številka ter TRR podizvajalca). Podizvajalec bo izvedel naslednja gradbena dela, storitve oziroma dobavil blago \_\_\_\_\_\_\_\_\_\_\_\_\_\_ v vrednosti \_\_\_\_\_\_\_brez DDV.

Neposredno plačilo podizvajalcu je skladno z ZJN-3 obvezno le, če podizvajalec v skladu in na način določen v 2. in 3. odstavka 94. člena ZJN-3 zahteva neposredno plačilo. Če neposredno plačilo podizvajalcu ni obvezno v skladu s 6. odstavkom 94. člena ZJN-3, bo koncedent od koncesionarja zahteval, da mu najpozneje v 60 (šestdesetih) dneh od plačila končnega računa, pošlje svojo pisno izjavo in pisno izjavo podizvajalca, da je podizvajalec prejel plačilo za izvedena dela po tej pogodbi.

Koncesionar mora med izvajanjem javnega naročila naročnika obvestiti o morebitnih spremembah naslednjih informacij:

* o spremembah podizvajalcev ter delov javnega naročila, ki jih je dal v podizvajanje;
* o kontaktnih podatkih in zakonitih zastopnikih podizvajalcev;
* izpolnjenih ESPD podizvajalcev v skladu z 79. členom Zakona o javnem naročanju (Uradni list RS, št. 91/15, 14/18, 121/21, [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US ,  [100/22](http://www.uradni-list.si/1/objava.jsp?sop=2022-01-2511) – ZNUZSZS in 28/23, v nadaljevanju: ZJN-3) ter
* morebitnih zahtevah podizvajalca za neposredno plačilo ter koncedenetu poslati informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. V primeru vključitve novih podizvajalcev mora koncesionar skupaj z obvestilom posredovati tudi podatke in dokumente iz druge, tretje in četrte alineje iz tega odstavka. Podizvajalec, ki zahteva neposredno plačilo za opravljena dela, priloži tudi soglasje, na podlagi katerega koncedent namesto koncesionarja poravna podizvajalčevo terjatev do koncesionarja.

Koncedent bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN- 3.Koncedent lahko zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Koncedent lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del. Koncedent bo zavrnil predlog, če novi podizvajalec ne izpolnjuje pogojev, ki jih je postavil koncedent v dokumentaciji v zvezi z oddajo javnega naročila. Koncedent bo o morebitni zavrnitvi novega podizvajalca obvestil koncesionarja najpozneje v desetih dneh od prejema predloga.

Koncedent si pridržuje pravico, da lahko na delovišču, kjer se dela izvajajo, kadarkoli preveri, delavci katerega podizvajalca opravljajo dela. Vsi delavci so koncedentu dolžni dati verodostojne podatke. Če koncedent ugotovi, da dela izvaja podizvajalec, ki ga koncesionar ni navedel v svoji ponudbi oziroma ni dogovorjen s to pogodbo ali z aneksom k tej pogodbi, ima pravico za vsako tako kršitev zaračunati pogodbeno kazen v višini 1000 evrov. Če se tovrstne kršitve kljub opozorilu koncedenta ponavljajo, se štejejo za bistveno kršitev te pogodbe.

1. člen

POROČILA

Koncesionar je dolžan najkasneje do 28.02. tekočegaleta pristojnemu organu predložiti poročilo o poslovanju in izvajanju gospodarske javne službe v preteklem letu, ki mora v celoti vsebovati podatke o realizaciji letnega progama.

Koncesionar mora na zahtevo koncedenta predložiti poročila o stanju, opravljenih in potrebnih delih, potrebnih investicijah in organizacijskih ukrepih in kvaliteti izvajanja koncesije.

1. člen

NEPREDVIDLJIVE OKOLIŠČINE

Koncesionar mora v okviru objektivnih možnosti opravljati javno službo tudi v pogojih, nastalih zaradi višje sile in drugih nepredvidljivih okoliščin, skladno z izdelanimi načrti ukrepov delovanja v takšnih razmerah. O nastopu tovrstnih okoliščin se morata koncesionar in koncedent vzajemno obveščati, se dogovoriti o načinu izvajanju javne službe ter povračilu dodatnih stroškov zaradi opravljanja javne službe v takih pogojih.

V primeru iz prvega odstavka tega člena se koncesijsko razmerje lahko prekine samo na podlagi pisnega dogovora med koncedentom in koncesionarjem.

1. člen

DOLŽNOST OBVEŠČANJA O KAPITALSKIH SPREMEMBAH

Koncesionar je dolžan obvestiti koncedenta o vsaki statusni spremembi, vključno s kontrolno spremembo kapitalske strukture. Prav tako mora koncesionar pred sklenitvijo koncesijske pogodbe in ves čas trajanja koncesijskega razmerja v svojih notranjih aktih in v razmerjih s koncedentom zagotoviti predkupno pravico koncedenta pri vseh spremembah lastniške strukture v družbi. Če koncesionar koncedenta v razumnem roku ne obvesti o vsaki statusni spremembi oziroma krši svojo obvezo iz prejšnjega stavka, lahko koncedent odstopi od koncesijske pogodbe.

1. člen

ODGOVORNOST ZA IZVAJANJE GOSPODARSKE JAVNE SLUŽBE

Za izvajanje gospodarske javne službe je odgovoren koncesionar.

Koncesionar je v razmerju do koncedenta, uporabnikov in tretjih oseb, v celoti odgovoren za izvajanje javne službe tudi v primeru, če dejavnost (deloma) izvaja preko pogodbe s podizvajalci. Koncesionar je v celoti odgovoren tudi za škodo, ki jo pri opravljanju ali v zvezi z opravljanjem javne službe povzročijo pri njem zaposleni ali pogodbeni (pod)izvajalci.

1. člen

ZAVAROVANJE

Koncesionar je dolžan v roku 8 dni po sklenitvi pogodbe skleniti zavarovanje iz naslova splošne civilne (vključno z razširitvijo na druge nevarnostne vire) odgovornosti v višini najmanj 100.000,00 EUR in sicer za škodo, ki bi jo povzročil z nerednim ali nevestnim opravljanjem javne službe kot tudi za škodo, ki pri opravljanju ali v zvezi z opravljanjem javne službe nastane uporabnikom ali drugim osebam in za škodo, ki nastane iz objektivne odgovornosti za stvar in jo povzročijo pri njem zaposleni ali pogodbeni izvajalci, in predložiti koncedentu dokazilo o sklenitvi. Koncesionar mora predložiti koncedentu za vsako nadaljnje leto trajanja koncesijske pogodbe posebej, najkasneje 30 dni pred iztekom veljavnosti obstoječega zavarovanja, dokazilo o zavarovanju odgovornosti za naslednje leto.

Zavarovalno pogodbo se sklene za škodo z najnižjo višino enotne zavarovalne vsote 100.000 EUR - zavarovanje dejavnosti. Pogodba o zavarovanju ima klavzulo, da je zavarovanje sklenjeno v korist koncedenta.

Koncesionar mora pogodbe o zavarovanju sklepati tako, da bo po prenehanju koncesijske pogodbe možen njihov prenos na koncedenta.

Koncesionar mora takoj obvestiti koncedenta, če mu je bila na podlagi zavarovalnih pogodb izplačana kakršnakoli zavarovalna vsota.

Kršitev določb tega člena se šteje za bistveno kršitev pogodbe.

1. člen

ZAVAROVANJE ZA DOBRO IZVEDBO POGODBENIH DEL

Koncesionar mora najkasneje v roku 10 dni od sklenitve pogodbe, kot pogoj za veljavnost pogodbe, koncedentu izročiti brezpogojno bančno garancijo oz. ustrezno kavcijsko zavarovanje pri zavarovalnici za dobro izvedbo pogodbenih obveznosti v zahtevani obliki, glede na vzorec iz razpisne dokumentacije, v višini 100.000,00 EUR. Koncesionar predloži zavarovanje za prvo leto trajanja pogodbe, nato pa vsako nadaljnje leto – najkasneje 30 dni pred potekom veljavnosti – zavarovanje podaljša za obdobje enega leta. Finančno zavarovanje mora veljati še 30 dni po poteku veljavnosti koncesijske pogodbe.

V primeru, da koncesionar v roku iz prvega odstavka tega člena ne predloži bančnih garancij oz. ustreznega kavcijskega zavarovanja pri zavarovalnici za dobro izvedbo pogodbenih obveznosti, bo koncedent unovčil finančno zavarovanje za resnost ponudbe in odstopil od pogodbe.

Kadar je kot najugodnejša izbrana skupna ponudba skupine izvajalcev, mora biti naročnik finančnega zavarovanja za dobro izvedbo pogodbenih obveznosti vodilni partner.

Koncedent bo vnovčil finančno zavarovanje za dobro izvedbo pogodbenih obveznosti, če ponudnik le-teh ne bo izvajal v skladu s pogodbo. Koncedent ima pravico unovčiti finančno zavarovanje tudi v primeru, če koncesionar ne predloži v roku finančnega zavarovanja za vsako nadaljnje leto, kot to določa prvi odstavek tega člena.

1. PRAVICE IN OBVEZNOSTI KONCEDENTA
2. člen

Koncedent mora zagotavljati:

* ustrezne pogoje za izvajanje javne službe, ki je predmet koncesije, v skladu z zakonom in drugimi predpisi, odlokom o načinu izvajanja javne službe in koncesijskim aktom;
* plačila koncesionarju, v skladu s to pogodbo;
* sankcioniranje uporabnikov, ki bi onemogočali ali ovirali izvajanja dejavnosti javne službe, ki je predmet koncesije;
* sankcioniranje nepooblaščenih izvajalcev, ki bi med trajanjem koncesije izvajali storitve koncesionirane javne službe na področju občine.

Koncedent ima pravico zahtevati, da koncesionar izvaja javno službo, v skladu s predpisi, ki urejajo način izvajanja javne službe ter v skladu s koncesijsko pogodbo.

1. IZVAJANJE JAVNIH POOBLASTIL
2. člen

VODENJE KATASTRA GOSPODARSKE JAVNE SLUŽBE IN DRUGA JAVNA POOBLASTILA

Za celovitost izvajanja gospodarske javne službe mora biti zagotovljeno vodenje oziroma vzdrževanje in ažuriranje katastra in banke cestnih podatkov.

Po vzpostavitvi katastra občinskih javnih cest mora le-tega voditi koncesionar. Koncesionar je dolžan zagotoviti elektronski dostop do katastra in njegovo aplikativno kompatibilnost.

Uskladitev obstoječega, delno vzpostavljenega katastra in vzdrževanje katastra gospodarske javne službe ureja koncesionar.

Kataster gospodarske javne službe z vsemi zbirkami podatkov so last občine in se vodijo skladno s predpisi, ki urejajo vodenje zbirnega katastra gospodarskih javnih služb, in usklajeno s standardi in normativi geografskega informacijskega sistema in jih je dolžan koncesionar po prenehanju koncesijskega razmerja v celoti predati koncedentu.

Kataster mora biti voden ažurno, koncesionar pa ga mora uskladiti skladno z veljavno zakonodajo v 12 mesecih po podpisu koncesijske pogodbe.

Koncesionar opravlja javna pooblastila v skladu z zakonom, koncesijskim aktom in drugimi predpisi.

Koncesionar mora v zvezi z javnimi pooblastili voditi predpisane evidence.

1. NADZOR NAD IZVAJANJEM KONCESIJE
2. člen

SPLOŠNE DOLOČBE O PRAVICAH KONCEDENTA

Poleg nadzora nad izvajanjem koncesije, kot je določen v predpisih, ima koncedent in osebe, ki jih pooblasti, pravico nadzirati vse izvajanje dolžnosti koncesionarja po tej pogodbi.

Koncedent ima pravico do nadzora nad izvajanjem koncesije in pravico vpogleda v koncesionarjevo dokumentacijo ves čas trajanja te koncesijske pogodbe.

Koncedent ima pravico opravljati nadzor nad izvajanjem vseh obveznosti koncesionarja po tej pogodbi in sicer ob vsakem času, ko to želi, da bi ugotovil, ali koncesionar izvaja koncesijo po tej pogodbi v skladu s predpisi, koncesijskim aktom in to pogodbo.

Nadzor nad zakonitostjo izvajanja opravljanja dejavnosti ter strokovni in finančni nadzor urejajo poleg te pogodbe tudi odloki o načinu izvajanja dejavnosti.

Stroške nadzora nosi koncedent.

1. člen

NADZOR NAD IZVAJANJEM JAVNE SLUŽBE

Nadzor nad izvajanjem koncesionirane javne službe in podeljene koncesije lahko zajema vse okoliščine v zvezi z zakonitostjo in strokovnostjo izvajanja dejavnosti, v zvezi s poslovanjem koncesionarja, vodenjem predpisanih evidenc ter drugih okoliščin v zvezi z izvajanjem koncesije.

Nadzor nad izvajanjem javne službe izvaja pristojni organ, oziroma organ ali oseba, ki jo koncedent pooblasti za izvedbo nadzora.

V primeru ugotovljenih pomanjkljivosti oz. neizvajanja storitev javne službe, lahko pristojni organ koncesionarju naloži izpolnitev teh obveznosti, oziroma drugo ravnanje, ki izhaja iz koncesijskega akta ali koncesijske pogodbe.

1. člen

FINANČNI NADZOR

Finančni nadzor nad poslovanjem koncesionarja izvaja pristojni občinski organ ali pooblaščenec koncedenta. Nadzor je lahko napovedan ali nenapovedan. V primeru nenapovedanega nadzora mora koncedent v pisni obliki navesti razloge za nujnost nenapovedanega nadzora.

Nadzor se praviloma vrši v poslovnem času koncesionarja in mora potekati tako, da ne ovira dejavnosti koncesionarja. Izvajalec nadzora se izkaže s pooblastilom koncedenta. Koncesionar mora omogočiti izvedbo nadzora in vpogled v dokumentacijo in zbirke podatkov. Koncesionar mora sodelovati z izvajalci nadzora, dati vsa potrebna pojasnila ter omogočiti pregled vseh objektov in naprav.

1. člen

SESTAVA ZAPISNIKA O NADZORU

O vsakem nadzoru se sestavi zapisnik, ki ga podpišeta predstavnika koncesionarja in koncedenta.

1. KRŠITEV POGODBE
2. člen

VRSTE KRŠITEV

Za kršitev te pogodbe se šteje tako opustitev izvrševanja, nepravilno izvrševanje kot tudi nepravočasno izvrševanje dolžnosti po tej pogodbi.

Za kršitev te pogodbe se šteje tudi vsako ravnanje, ki je v nasprotju s pravili, ki so za tovrstne pogodbe oziroma naravo koncesijskih razmerij predpisana ali običajna.

1. člen

POSLEDICE KRŠITEV

Zaradi kršitve imata koncedent oziroma koncesionar pravico v skladu s pravili pogodbenega prava:

* zahtevati izvršitev dolžnosti,
* sam izvršiti dolžnost druge stranke na njene stroške,
* zahtevati odškodnino,
* razdreti pogodbo,
* uveljavljati druge zahtevke, ki jih določajo ta pogodba ali predpisi.

Koncedent lahko v primerih, ko mu zaradi kršitve pogodbe s strani koncesionarja nastajajo stroški, pravico do poplačila teh stroškov z unovčitvijo bančne garancije iz 40. člena te pogodbe in sicer v delnem in celotnem znesku, na katerega se glasi bančna garancija.

Pravice iz prejšnjega odstavka se uveljavljajo v skladu z določili in namenom te pogodbe.

a) KRŠITVE, ZA KATERE JE ODGOVOREN KONCESIONAR

1. člen

OBVESTILO O KRŠITVI

Na obstoj kršitve mora koncedent pisno opozoriti koncesionarja takoj po tem, ko jo je opazil in od koncesionarja zahtevati izvršitev obveznosti, odpravo kršitev oziroma posledic kršitve.

1. člen

IZVRŠITEV OBVEZNOSTI NA STROŠKE KONCESIONARJA

Glede pravice koncedenta, da sam izvrši obveznost koncesionarja na njegove stroške se smiselno uporabljajo zakonska določila o odgovornosti za napake v okviru podjemne pogodbe. Pred izvršitvijo obveznosti na stroške koncesionarja mora koncedent koncesionarja o tem pisno obvestiti in mu dati okoliščinam primeren rok, da obveznost sam izvrši.

1. člen

ODGOVORNOST ZA ŠKODO

Koncesionar mora koncedentu povrniti vso škodo, ki jo je ta utrpel zaradi kršitve predpisov in pogodbe.

1. člen

RAZDRTJE POGODBE

Koncedent lahko razdre pogodbo, če koncesionar v razumnem roku po prejetem obvestilu o kršitvi, ki vsebuje tudi grožnjo o razdrtju pogodbe v primeru, da koncesionar zatrjevane kršitve ne odpravi, te ne odpravi ali če kršitve objektivno ni mogoče odpraviti.

Pogoji za koncedentovo razdrtje pogodbe so določeni v 61. členu te pogodbe.

1. člen

BISTVENA KRŠITEV POGODBE

Poleg kršitev, ki so kot bistvene izrecno opredeljene v tej pogodbi ali so takšne po svoji naravi, se za bistvene vselej štejejo tudi v tem členu navedene kršitve koncesionarja, zato ima koncedent pravico razdreti pogodbo, razen v primeru, če je takšna kršitev posledica višje sile oziroma nepravilnega ravnanja ali opustitve koncedenta:

* če v nasprotju s to pogodbo pride do odstopa ali drugačnega prenosa koncesionarjevih pravic ali obveznosti;
* če koncesionar koncesijsko pogodbo krši tako, da nastaja škoda koncedentu, uporabnikom njegovih storitev ali tretjim osebam;
* če obstaja utemeljen dvom, da bo koncesionar izpolnil svoje obveznosti po tej pogodbi.

Utemeljen dvom, da koncesionar v bistvenem delu ne bo izpolnil svoje dolžnosti je podan v primeru, če iz njegovega finančnega stanja ali drugih dejanj ali opustitev po naravi stvari ali posebnih okoliščinah primera ni mogoče pričakovati, da bi v bistvenem delu izpolnil svoje dolžnosti po tej pogodbi.

b) KRŠITVE, ZA KATERE JE ODGOVOREN KONCEDENT

1. člen

OBVESTILO O KRŠITVI

Na obstoj kršitve mora koncesionar pisno opozoriti koncedenta takoj po tem, ko jo je opazil in od koncedenta zahtevati izvršitev obveznosti, odpravo kršitev oziroma posledic kršitve.

1. člen

DOLŽNOST KONCESIONARJA IZVAJATI DEJAVNOST TUDI V PRIMERU KRŠITEV

Koncesionar mora svoje dolžnosti iz te pogodbe izvrševati kljub morebitni kršitvi s strani koncedenta.

Če ima s tem izvrševanjem koncesionar posebne stroške in druge odhodke, ki presegajo redne odhodke za izvajanje koncesije, mora koncedent koncesionarju povrniti vse dejanske stroške, ki jih je s tem utrpel.

1. člen

ODGOVORNOST ZA ŠKODO

Koncedent mora koncesionarju povrniti vso škodo, ki jo je ta utrpel zaradi kršitve pogodbe.

Odškodnina ne more presegati škode, ki bi jo bil koncedent razumno lahko predvidel, razen če je škodo povzročil naklepno ali iz hude malomarnosti.

1. člen

ODSTOP OD POGODBE

Koncesionar lahko odstopi od pogodbe, če koncedent ne izpolnjuje svojih obveznosti iz koncesijske pogodbe in koncesionarju onemogoča izvajanje koncesijske pogodbe.

Odstop iz prejšnjega odstavka je dopusten le, če je koncesionar o nemožnosti opravljanja dejavnosti obvestil koncedenta in mu dal na voljo razumen rok za odpravo razlogov za nemožnost opravljanja dejavnosti.

Odstop od koncesijske pogodbe se izvede po sodni poti.

V primeru, da koncesionar začne postopek za odstop od pogodbe, sme do zaključka sodnega postopka omejiti izvajanje koncesije na način in obseg, ki povzroči vsem prizadetim interesom (interesi strank in javni interes) najmanjšo škodo, pri čemer ima prednost izvajanje koncesije z namenom nepretrganega zagotavljanja storitev gospodarske javne službe.

V primeru odstopa od pogodbe mora koncedent koncesionarju povrniti nastalo škodo po splošnih pravilih odškodninskega prava, v kolikor do nje pride.

1. PRENEHANJE KONCESIJSKEGA RAZMERJA
2. člen

PRENEHANJE KONCESIJSKE POGODBE

Koncesijska pogodba preneha:

* po preteku časa, za katerega je bila sklenjena;
* s sporazumno razvezo pogodbe, sklenjeno v pisni obliki;
* z razdrtjem pogodbe po sodni poti;
* z odstopom od koncesijske pogodbe;
* s prenehanjem koncesionarja.

Za prenehanje koncesijske pogodbe se, kolikor ni s to pogodbo drugače določeno, uporabljajo splošna pravila pogodbenega prava.

a) POTEK ROKA KONCESIJE

1. člen

Po izteku dobe za katero je sklenjena ta koncesijska pogodba, koncesija preneha veljati.

b) SPORAZUMNA RAZVEZA

1. člen

Pogodbeni stranki se lahko sporazumno odločita o prenehanju koncesijske pogodbe, o čemer se sklene dogovor, v katerem mora biti naveden sporazumno določen datum prenehanja te koncesijske pogodbe.

Pogodbena stranka, ki želi sporazumno razvezo pogodbe, posreduje drugi stranki pisno pobudo, ki vsebuje najmanj predlog pogojev in rok za prenehanje pogodbe z obrazložitvijo.

Stranki se sporazumeta za razvezo koncesijske pogodbe v primeru, da ugotovita, da je zaradi bistveno spremenjenih okoliščin ekonomskega ali sistemskega značaja, zahtev zakonodaje oziroma drugih enakovredno ocenjenih okoliščin, nadaljnje opravljanje dejavnosti iz koncesijske pogodbe nesmotrno ali nemogoče.

Podrobnejše pogoje oziroma razmerja ob razvezi koncesijske pogodbe se določi sporazumno s pisnim aktom o razvezi (aneks h koncesijski pogodbi).

c) RAZDRTJE KONCESIJSKE POGODBE

1. člen

RAZLOGI ZA KONCEDENTOVO RAZDRTJE

Koncedent lahko razdre koncesijsko pogodbo iz razlogov:

* če je proti koncesionarju uveden postopek prisilne poravnave, stečajni ali likvidacijski postopek oziroma drug postopek prenehanja koncesionarja;
* če je bila koncesionarju izdana sodna ali upravna odločba zaradi kršitve predpisov, kršitve koncesijske pogodbe ali upravnih aktov, izdanih v zvezi z izvajanjem koncesije;
* če se po sklenitvi koncesijske pogodbe ugotovi, da je koncesionar dal zavajajoče ali neresnične podatke, ki so vplivali na podelitev koncesije;
* če koncesionar v bistvenih elementih krši koncesijsko pogodbo,
* iz razlogov iz 52. člena te pogodbe:

V primeru izpolnitve katerega izmed pogojev iz prve alinee prvega odstavka lahko začne koncedent s postopkom za razdrtje koncesijske pogodbe. Postopek za razdrtje koncesijske pogodbe koncedent lahko ustavi (umik tožbe), če je uveden postopek zaradi insolventnosti, drug postopek prisilnega prenehanja ali likvidacijski postopek zavrnjen, če je prisilna poravnava sklenjena ali potrjena, v primeru prodaje ponudnika kot pravne osebe (v stečaju) ali vsake druge, z vidika izvajanja koncesijskega razmerja sorodne posledice.

Pogoji iz druge in tretje alineje prvega odstavka, na podlagi katerih lahko začne koncedent postopek za razdrtje koncesijske pogodbe, so izpolnjeni v trenutku, ko postane sodna ali upravna odločba, s katero je bila koncesionarju izrečena kazenska ali upravna sankcija, pravnomočna.

Kot bistvene se štejejo kršitve opisane ter naštete v 53. členu te pogodbe.

Koncesijska pogodba se razdre po sodni poti.

d) ODSTOP OD KONCESIJSKE POGODBE

1. člen

KONCESIONARJEV ODSTOP OD POGODBE

Pogoji za koncesionarjev odstop od pogodbe so določeni v 57. členu te pogodbe.

1. člen

ODSTOP OD POGODBE V JAVNEM INTERESU

Koncedent lahko enostransko odstopi od pogodbe in koncesionarju odvzame koncesijo, če je v javnem interesu, da se dejavnost preneha izvajati kot koncesionirana javna služba.

V primeru odstopa od pogodbe v javnem interesu se mora le-ta izvršiti na način, ki povzroči vsem prizadetim interesom (interesi strank in javni interes) najmanjšo škodo z namenom nepretrganega zagotavljanja storitev gospodarske javne službe.

Razlog za odstop iz prvega odstavka tega člena je tudi odločitev koncedenta, da se z odlokom izvajanje dejavnosti iz 5. člena te pogodbe prenese v izvajanje na ožje dele občine (krajevne skupnosti) na njihovem območju.

1. člen

AKTI KONCEDENTA V JAVNEM INTERESU

Ne šteje se za kršitev pogodbe akt ali dejanje koncedenta v javnem interesu, ki se nanaša samo na koncesionarja in je sorazmeren s posegom v koncesionarjeve pravice po tej pogodbi.

e) PRENEHANJE KONCESIONARJA

1. člen

Koncesijsko razmerje iz te pogodbe preneha v primeru prenehanja koncesionarja.

Koncesijsko razmerje ne preneha, če so izpolnjeni z zakonom in koncesijsko pogodbo določeni pogoji za obvezen prenos koncesije na tretjo osebo (vstopna pravica tretjih) ali v primeru prenosa koncesije na koncesionarjeve univerzalne pravne naslednike (pripojitev, spojitev, prenos premoženja, preoblikovanje …). Kljub temu lahko teh primerih koncedent pod pogoji iz koncesijskega akta ali koncesijske pogodbe razdre koncesijsko pogodbo ali od koncesijske pogodbe odstopi.

Če pravni nasledniki koncesionarja ne želijo prevzeti izvajanja koncesijskega razmerja, ne izpolnjujejo pogojev, ki jih koncesijski akt določa za podelitev koncesije ali pa za prevzem koncesije ne dobijo soglasja koncedenta, ima koncedent pravico da odstopi od pogodbe.

Do ureditve medsebojnih razmerij, morajo pravni nasledniki koncesionarja, ki na podlagi dejstva, ki je povzročilo pravno nasledstvo, vstopijo v koncesijsko razmerje, v celoti prevzeti vse pravice in obveznosti dotedanjega koncesionarja, še zlasti obveznosti v zvezi z nepretrganim izvajanjem, ki je predmet te koncesije po tej pogodbi.

1. POGOJI ZA OBVEZEN PRENOS KONCESIJE NA TRETJO OSEBO (VSTOPNA PRAVICA TRETJIH)
2. člen

Koncesijsko razmerje ne preneha, če so izpolnjeni z zakonom ali drugimi predpisi določeni pogoji za obvezen prenos koncesije na tretjo osebo (vstopna pravica tretjih).

V teh primerih lahko koncedent pod pogoji iz koncesijskega akta ali koncesijske pogodbe razdre koncesijsko pogodbo ali od koncesijske pogodbe odstopi.

1. člen

PRENOS KONCESIJE NA KONCESIONARJEVE PRAVNE NASLEDNIKE

Koncesijsko razmerje ne preneha v primeru prenosa koncesije na koncesionarjeve pravne naslednike (pripojitev, spojitev, prenos premoženja, preoblikovanje, …).

V teh primerih lahko koncedent pod pogoji iz koncesijskega akta ali koncesijske pogodbe razdre koncesijsko pogodbo ali od koncesijske pogodbe odstopi.

1. DOLŽNOST IZVAJANJA KONCESIJE DO PRENEHANJA KONCESIJSKEGA RAZMERJA
2. člen

V primeru prenehanja koncesijskega razmerja pred potekom trajanja koncesijskega razmerja mora dotedanji koncesionar pod enakimi pogoji nepretrgano opravljati dejavnosti, ki so predmet te koncesije, do dneva, ko opravljanje slednje ne prevzame drug izvajalec, če zakon ne določa drugače, vendar najdlje 1 leto, hkrati pa ima vse pravice po tej pogodbi, ki so s tem zvezane.

Določba prejšnjega odstavka se ne uporablja v primeru prenehanja koncesijskega razmerja iz razloga, zaradi katerega koncesionar objektivno ne more več izvrševati svoje obveznosti po tej pogodbi, ali bi bilo to v nasprotju z razlogom prenehanja.

V primeru iz prejšnjega odstavka mora koncedent storiti vse, kar je v njegovi moči, da izvajanje dejavnosti po tej pogodbi čimprej prevzame drug izvajalec.

1. VIŠJA SILA
2. člen

VIŠJA SILA

Višja sila so izredne, nepremagljive in nepredvidljive okoliščine, ki jih ni bilo mogoče predvideti, se jim izogniti ali jih odvrniti in nastopijo po sklenitvi koncesijske pogodbe ter so zunaj volje ali sfere pogodbenih strank (v celoti tuje pogodbenim strankam).

Za višjo silo se štejejo zlasti potresi, poplave ter druge elementarne nezgode, stavke, grožnja, teroristična dejanja, revolucija, upor, sabotaža, vandalizem, vojna ali ukrepi oblasti, pri čemer pride do spremenjenih okoliščin ekonomskega ali sistemskega značaja, pri katerih izvajanje gospodarske javne službe ni možno na celotnem območju občine ali na njenem delu na način, ki ga predpisuje koncesijska pogodba.

1. člen

POSLEDICE NASTOPA VIŠJE SILE

Koncesionar mora v okviru objektivnih možnosti opravljati koncesionirano gospodarsko javno službo tudi v pogojih, nastalih zaradi višje sile in drugih nepredvidljivih okoliščin, skladno z izdelanimi načrti ukrepov delovanja v takšnih razmerah.

O nastopu okoliščin, ki pomenijo višjo silo, se morata stranki vzajemno obveščati, se dogovoriti o načinu izvajanja javne službe ter povračilu dodatnih stroškov zaradi opravljanja javne službe v takih pogojih.

V primeru višje sile in drugih nepredvidljivi okoliščin lahko župan, za izvajanje javne službe, poleg koncesionarja aktivira tudi Občinski štab za civilno zaščito ter enote, službe in druge operativne sestave za zaščito, reševanje in pomoč v občini. V tem primeru prevzame Občinski štab za civilno zaščito nadzor nad izvajanjem ukrepov.

Če za stranko nastopi nezmožnost izpolnjevanja obveznosti po tej pogodbi zaradi dogodka višje sile, pa o tem ne obvesti drugo stranko, izgubi pravico, da bi uporabila višjo silo kot utemeljitev, opravičilo ali podlago za uveljavljanje drugih pravic, ki bi jih sicer imela zaradi dogodka višje sile.

Če postane izvršitev pogodbe zaradi višje sile nemogoča, sta obe stranki prosti svojih nadaljnjih pogodbenih obveznosti. V tem primeru se smiselno uporabljajo določila o posledicah predčasnega prenehanja koncesijskega razmerja.

Nobena stranka ne more uveljavljati zahtevkov, ki ji po tej pogodbi ali po zakonu pripadajo zaradi kršitve druge stranke, če je kršitev nastala zaradi višje sile.

Če je zaradi višje sile začasno onemogočeno izvrševanje kakšne dolžnosti po tej pogodbi, se rok za izvršitev ustrezno podaljša.

Med trajanjem dogodka višje sile se bosta pogodbeni stranki po najboljših močeh trudili zmanjšati vso škodo, izgube, zamude ali motnje, ki izvirajo iz takega dogodka.

1. SPREMENJENE OKOLIŠČINE

1. člen

SPREMENJENE OKOLIŠČINE

Če po sklenitvi koncesijske pogodbe nastanejo okoliščine, ki otežujejo izpolnjevanje obveznosti koncesionarja v takšni meri, da bi bilo kljub posebni naravi koncesijske pogodbe nepravično pogodbena tveganja prevaliti pretežno ali izključno na koncesionarja, ima koncesionar pravico zahtevati spremembo koncesijske pogodbe.

O nastopu spremenjenih okoliščin mora koncesionar pisno obvestiti koncedenta in predlagati spremembo koncesijske pogodbe. Kljub spremenjenim okoliščinam je koncesionar dolžan izpolnjevati obveznosti iz koncesijske pogodbe. Če se pogodbeni stranki ne uspeta dogovoriti za spremembo pogodbe zaradi spremenjenih okoliščin, lahko koncesionar sodno razdre to pogodbo.

Določili iz 1. in 2. odstavka se smiselno uporabljata tudi za pravice koncedenta v razmerju do koncesionarja v primeru nastopa spremenjenih okoliščin.

O nastopu spremenjenih okoliščin iz prvega odstavka tega člena se morata pogodbeni stranki nemudoma medsebojno obvestiti in se dogovoriti o izvajanju te pogodbe v spremenjenih okoliščinah. Obvestilo mora biti podprto z dokumentacijo, ki je v tem času na razpolago in ki opisuje naravo okoliščine, znesek stroškov, ki so nastali ali naj bi nastali v zvezi s spremenjeno okoliščino. Obvestilo mora biti kasneje dopolnjeno z dodatno dokumentacijo.

Pogodbeni stranki se bosta, če je to potrebno, sestali, da bi se pogajali o potrebnih spremembah vsebine te pogodbe z namenom, da se vzpostavi pogodbeno ravnotežje zaradi nastopa spremenjene okoliščine.

Za spremenjene okoliščine štejejo tudi predpisi, posamični akti ali ukrepi organov koncedenta, ki pomenijo vključitev obveznih določb predpisov Evropske unije v pravni red Republike Slovenije ali ki pomenijo izvrševanje neposredno uporabljivih pravil prava te skupnosti, ki izpolnjujejo pogoje za spremenjene okoliščine iz prejšnjega odstavka.

Ni mogoče zahtevati spremembe pogodbe, če bi morala prizadeta stranka ob sklenitvi pogodbe te okoliščine upoštevati ali če bi se jim lahko izognila ali jih premagala ali če so nastale po izteku roka, določenega za izpolnitev njene obveznosti.

1. ODGOVORNOST POGODBENIH STRANK ZA POVZROČENO ŠKODO TRETJIM
2. člen

DOLŽNOST OBVEŠČANJA O ZAHTEVKIH

Vsaka stranka je dolžna takoj obvestiti drugo stranko o morebitnem zahtevku tretje osebe, ki se tiče izvrševanja pravic in dolžnosti po tej pogodbi.

V primeru nezadovoljstva s kakovostjo storitve, ki je predmet dejavnosti, bo koncedent napotil uporabnike, da najprej ugovarjajo pri koncesionarju, šele v primeru nezadovoljivega odgovora pa pri koncedentu ali pristojnemu inšpektoratu.

1. člen

ODGOVORNOST KONCESIONARJA ZA RAVNANJE ZAPOSLENIH

Koncesionar je v skladu z zakonom odgovoren za škodo povzročeno koncedentu, uporabnikom ali tretjim osebam, ki jo pri opravljanju ali v zvezi z izvrševanje pravic in dolžnosti po tej pogodbi povzročijo pri njem zaposleni ljudje ali pogodbeni podizvajalci.

1. PRENOS KONCESIJSKEGA RAZMERJA
2. člen

PRENOS KONCESIJE

V primeru prenosa koncesije po tej pogodbi se izda akt o prenosu koncesije v enaki obliki in po enakem postopku, kot je bila podeljena koncesija.

1. člen

PRENOS KONCESIJE S STRANI KONCEDENTA

Koncedent sme v celoti ali delno prenesti koncesijo na drugega koncesionarja, le s predhodnim pisnim soglasjem koncesionarja, razen če je v skladu z zakonom ali to pogodbo dolžan prenesti koncesijo na drugega koncesionarja.

Novi koncesionar s koncedentom sklene novo koncesijsko pogodbo.

Posledica prenosa koncesijskega razmerja je vstop prevzemnika koncesije v pogodbena razmerja odstopnika z uporabniki.

1. člen

PRENOS DRUGIH PRAVIC IN OBVEZNOSTI PO TEJ POGODBI

Za prenos koncesije po tej pogodbi se ne šteje pridobitev spolnitvenih pomočnikov koncesionarja, podizvajalcev ali kooperantov.

Koncesionar sme posamezne pravice ali obveznosti, ki izvirajo ali sestavljajo koncesijsko razmerje po tej pogodbi in ne pomenijo prenosa koncesije, prenesti na tretje osebe le pod pogoji in na način, določen v koncesijskem aktu ali tej pogodbi.

Če niso določeni vsi pogoji iz prejšnjega odstavka tega člena sme koncesionar pravice ali obveznosti po prejšnjem odstavku prenesti v izvajanje tretjim osebam le s predhodnim soglasjem koncedenta.

Koncedent brez predhodnega pisnega soglasja koncesionarja ne sme prenesti nobenih pravic ali obveznosti, ki izvirajo ali sestavljajo koncesijsko razmerje po tej pogodbi in ne pomenijo prenosa koncesije, na tretje osebe.

1. SPOROČILA
2. člen

Koncesionar je pooblaščen po svojih registriranih zastopnikih podpisovati vse listine in opravljati vse druge akte izraza volje v poslovnem prometu, ki so potrebni zaradi izvajanja obveznosti po tej pogodbi.

Za potrebe operativnega izvajanja te pogodbe, brez izmenjave pravno relevantnih dejstev (izjav), zastopa koncedenta\_\_\_\_\_\_\_\_\_\_\_\_\_\_\_\_\_\_, koncesionarja pa\_\_\_\_\_\_\_\_\_\_\_\_\_\_\_\_\_\_\_\_.

Ne glede na določbo prejšnjega odstavka pa sta navedena oseba oziroma organ pooblaščeni, da od zastopnikov in pooblaščencev strank sprejmeta kakršnokoli pravno relevantno izjavo.

Organu iz prejšnjega odstavka mora koncesionar, če ni s to pogodbo ali predpisom drugače določeno, tudi poročati ter pošiljati druga pisanja in sporočila namenjena koncedentu.

1. REŠEVANJE SPOROV
2. člen

Pogodbeni stranki si bosta prizadevali morebitne spore nastale pri izvrševanju te pogodbe reševati sporazumno s pogajanji in s konstruktivnim dogovarjanjem, izhajajoč iz načela vestnosti in poštenja.

V primeru spora, ki bi nastal v zvezi s koncesijsko pogodbo, bo vsaka stranka pisno obvestila o sporu drugo stranko. Obvestilo mora vsebovati opis narave in posledic spora, opis kršitve, ki je povzročila spor ter, če je to mogoče, škodo, ki je morda že nastala ali je pričakovati, da bo nastala.

Če do sporazumne rešitve spora ne pride ali se katera koli od strank pogajanjem izmika, je za vse morebitne spore in nesoglasja iz te pogodbe ali v zvezi z njo, glede izpolnitve ali razlage te pogodbe, vključno s takimi, ki se tičejo veljavnosti, ničnosti ali izpodbojnosti te pogodbe ali posamičnega dela te pogodbe, ali zahtevkov, ki bi nastali v zvezi s to pogodbo, kakor tudi v zvezi z neizpolnitvijo ali izpolnitvijo z napako te pogodbe, v času trajanja te pogodbe in po prenehanju te pogodbe, stvarno pristojno sodišče v Novi Gorici.

1. člen

PREPOVED ARBITRAŽE

V razmerjih med koncesionarjem in uporabniki storitev, ki so predmet dejavnosti, ni dopustno dogovoriti, da o sporih iz teh razmerij odločajo tuja sodišča ali arbitraže (prepoved prorogacije tujega sodišča ali arbitraže).

1. KONČNE DOLOČBE
2. člen

UPORABA PRAVA

Za vsa razmerja med koncedentom in koncesionarjem ter koncesionarjem in uporabniki storitev gospodarske javne službe se lahko dogovori izključno uporaba pravnega reda Republike Slovenije (lex electa).

Glede vprašanj, ki jih ta pogodba ne ureja se smiselno uporablja razpisna dokumentacija koncedenta, prijava koncesionarja na javni razpis na podlagi katere je bil izbran, veljavni predpisi, ki urejajo področje gospodarskih javnih služb po tej pogodbi in določila Obligacijskega zakonika.

1. člen

RAZLAGA POGODBE

Pri razlagi pogodbe je treba upoštevati skupni namen pogodbenih strank in pomen izrazov, kot so ga ti imeli v času sklenitve pogodbe.

Neveljavnost dela te pogodbe ali če se pojavi pravna praznina v tej pogodbi ne vpliva na veljavnost ostalih delov, razen če gre za takšen del pogodbe, katerega neveljavnost ima za posledico, da skupni namen pogodbe ni dosežen.

Stranki se zavežeta, da namesto neveljavne pogodbene določbe ali za izpolnitev pravne praznine, skleneta za v naprej veljavno pogodbeno določbo, ki še najbolj ustreza gospodarskemu namenu, ki sta ga stranki hoteli, če bi bili vedeli za neveljavnost pogodbene določbe ali za pravno praznino.

Ničesar v tej pogodbi ni mogoče razumeti kot pravno podlago za ravnanje pogodbenih strank, ki bi bilo v nasprotju s koncesijskim aktom in veljavnimi predpisi, ki veljajo v Republiki Sloveniji in občini.

1. člen

PROTIKORUPCIJSKA KLAVZULA

Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla iz te pogodbe; ali
* za sklenitev posla iz te pogodbe pod ugodnejšimi pogoji; ali
* za opustitev dolžnega nadzora nad izvajanjem pogodbenih obveznosti iz te pogodbe; ali
* za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Koncesionar je v postopku podeljevanja koncesije koncedentu izjavo iz petega odstavka 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 - ZZPri ), št. …….. z dne ……..

1. člen

Skrbnik pogodbe na strani koncedenta je…………………………………….

Skrbnik pogodbe na strani koncesionarja je………………………………….

1. člen

ROKI

Kadar je v tej pogodbi določeno, da mora ena stranka kaj storiti v določenem roku po sporočilu druge stranke, začne ta rok teči naslednji dan po prejemu sporočila, če ni v tej pogodbi izrecno določeno drugače.

Odgovor na sporočilo je pravočasen, če je s priporočeno pošto odposlan zadnji dan roka.

1. člen

PREDLOG SPREMEMB IN DOPOLNITEV POGODBE

Vsaka pogodbena stranka lahko kadarkoli predlaga spremembe ali dopolnitve pogodbe, ki se dogovorijo in uredijo pisno v obliki aneksov k tej pogodbi. Morebitne spremembe in dopolnitve te pogodbe in njenih prilog veljajo le, če so sklenjene v pisni obliki.

Poskusi drugačne spremembe (npr. z ustnim dogovorom) so po izrecnem dogovoru strank nedovoljeni in neveljavni.

1. člen

IZVODI POGODBE

Pogodba je sestavljena v štirih(4) enakih izvodih, od katerih ima vsak značaj izvirnika in od katerih vsaka pogodbena stranka prejme po dva (2) izvoda.

1. člen

RAZVEZNI POGOJ

Ta pogodba je sklenjena pod razveznim pogojem, ki se v primeru izpolnitve okoliščin iz drugega odstavka 67.a člena ZJN-3 ter ob upoštevanju 4. odstavka 67.a ZJN-3 člena uresniči z dnem sklenitve nove pogodbe o izvedbi javnega naročila za predmetno naročilo.

V primeru iz prejšnjega odstavka tega člena ima koncedent pravico do povračila škode, ki mu je nastala zaradi razveze te pogodbe.

1. člen

ZAČETEK VELJAVNOSTI

Pogodba je sklenjena pod odložnim pogojem, in sicer mora koncesionar za izpolnitev pogoja predložiti koncedentu v roku 10 dni od sklenitve pogodbe finančno zavarovanje za dobro izvedbo pogodbenih obveznosti, kot je določeno v 40. členu te pogodbe.

Če koncesionar ne izpolni obveznosti iz prejšnjega odstavka tega člena, lahko koncedent odstopi od pogodbe in unovči zavarovanje za resnost ponudbe. V nasprotnem primeru, ob izpolnitvi pogoja iz prejšnjega odstavka tega člena, pa pogodba učinkuje od dneva sklenitve pogodbe. Kot datum sklenitve pogodbe se šteje datum zadnjega podpisa pogodbenih strank.

Če koncesionar izpolni obveznost iz prvega odstavka tega člena, pogodba stranki medsebojno zavezuje z dnem sklenitve \_\_\_\_\_\_\_\_\_\_.

Številka: Številka:

Nova Gorica, dne \_\_\_\_\_\_\_ Nova Gorica, dne \_\_\_\_\_\_\_\_\_\_\_\_\_

**KONCESIONAR: KONCEDENT:**

**MESTNA OBČINA NOVA GORICA**

**Župan**

**Samo Turel**